URDHËR
Nr. 444, datë 31.12.2019

PËR NJË SHTESË NË URDHRIN E MINISTRIT TË FINANCAVE DHE EKONOMISË NR. 438, DATE 26.12.2019, “PËR PROCEDURAT E REGJISTRIMIT, LICENCIMIT DHE PUBLIKIMIT NË MËNYRË ELEKTRONIKE”

Në mbështetje të pikës 4, të nenit 102, të Kushtetutës së Republikës së Shqipërisë, të nenit 28, të ligjit nr. 9000, datë 30.1.2003, “Për organizimin dhe funksionin e Këshillit të Ministrave”; të ligjit nr. 131/2015, “Për Qendrën Kombëtare të Biznesit”, të nenit 70/2, të ligjit nr. 9723, datë 3.5.2007, “Për regjistrimin e biznesit”, të ndryshuar; të pikës 4, të nenit 36, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, të ndryshuar; të ligjit nr. 9880, datë 2.2.2008, “Për nënshkrimin elektronik”; të ligjit nr. 10273, datë 29.4.2010, “Për dokumentin elektronik”; të VKM-së nr. 391, datë 3.5.2017, “Për përcaktimin e procedurave të regjistrimit dhe të publikimit në Qendrën Kombëtare të Biznesit”, të vendimit nr. 673, datë 22.11.2017, “Për riorganizimin e Agjencisë Kombëtare të Shoqërisë së Informacionit”, të ndryshuar,

URDHËROJ:

1. Pas pikës 5, shtohet pika 5/2, më përmbajtjen si vijon:
 “5/2. Për aplikimet për pajisjen me licenca dhe leje që trajtohen nga apo nëpërmjet QKB-së, pranë Regjistrit Kombëtar të Licencave, Autorizimeve dhe Lejeve, nëpërmjet sportelit elektronik, nënshkrimi elektronik i formularëve të aplikimit do të zbatohet pas miratimit të akteve të nevojshme nënligjore.”
2. Ngarkohet Qendra Kombëtare e Biznesit për zbatimin e këtij urdhri.
3. Ky urdhër hyn në fuqi menjëherë dhe botohet në Fletoren Zyrtare.

MINISTËR I FINANCAVE 
DHE EKONOMISË
Anila Denaj

Tabelë nr. 1
	Nr.
	Emërtimi i shërbimeve

	1
	Aplikim për regjistrim fillestar, person fizik

	2
	Aplikim për regjistrim fillestar për shoqëritë kolektive, komandite, me përgjegjësi të kufizuar dhe të thjeshta

	3
	[bookmark: _GoBack]Aplikim për regjistrim fillestar për shoqëritë aksionare (sh.a.)

	4
	Aplikim për regjistrim fillestar të degëve ose zyrave të përfaqësimit të shoqërive të huaja

	5
	Aplikim për ndryshim në të dhënat e regjistrimit të personit fizik

	6
	Aplikim për ndryshim në të dhënat e regjistrimit të shoqërive kolektive, komandite, me përgjegjësi të kufizuar dhe të thjeshta

	7
	Aplikim për ndryshim në të dhënat e regjistrimit të shoqërive aksionare

	8
	Aplikim për ndryshim në të dhënat e regjistrimit të degëve ose zyrave të përfaqësimit të shoqërive të huaja

	9
	Aplikim për depozitimin e pasqyrave financiare dhe raportit të auditimit

	10
	Aplikim për regjistrim të vendimeve/akteve të gjykatës, zyrës përmbarimore ose autoriteteve të tjera publike

	11
	Certifikatë regjistrimi

	12
	Kërkesë për lëshim ekstrakti të thjeshtë

	13
	Kërkesë për lëshim ekstrakti historik

	14
	Aplikim për pajisje me leje/licencë

	15
	Lëshim titulli

	16
	Revokim vullnetar



Tabelë nr. 2
	1
	Aplikim për regjistrimin fillestar të shoqërive të kursim-kreditit

	2
	Aplikim për regjistrimin fillestar të unionit të shoqërive të kursim-kreditit

	3
	Aplikim për bashkimin me krijimin e një shoqërie të re kursim-krediti

	4
	Aplikim për bashkimin e SHKK-ve me përthithje

	5
	Aplikim për ndarjen e shoqërisë së kursim-kreditit, me krijim

	6
	Aplikim për ndarjen e shoqërisë së kursim-kreditit, me përthithje

	7
	Aplikim për shndërrimin e unionit në shoqëri të kursim-kreditit

	8
	Aplikim për çregjistrimin e unionit të shoqërive të kursim-kreditit

	9
	Aplikim për çregjistrimin e unionit të shoqërive të kursim-kreditit

	10
	Aplikim për fillimin e procedurës së likuidimit të unionit

	11
	Aplikim për ndryshime në të dhënat e regjistrimit të unionit të shoqërive të kursim-kreditit

	12
	Aplikim për regjistrimin fillestar të shoqërive të bashkëpunimit bujqësor

	13
	Aplikim për regjistrimin fillestar të shoqërive të bashkëpunimit reciprok

	14
	Aplikim për ndryshime në të dhënat e regjistrimit të shoqërive të kursim-kreditit

	15
	Aplikim për ndryshime në të dhënat e regjistrimit për shoqëritë e bashkëpunimit bujqësor

	16
	Aplikim për ndryshime në të dhënat e regjistrimit për shoqëritë e bashkëpunimit reciprok

	17
	Aplikim për hapjen e procedurës së likuidimit për shoqëritë aksionare (sh.a.)

	18
	Aplikim për hapjen e procedurës së likuidimit për shoqëritë e bashkëpunimit reciprok

	19
	Aplikim për hapjen e procedurës së likuidimit për shoqëritë e kursim-kreditit

	20
	Aplikim për hapjen e procedurës së likuidimit për shoqëritë kolektive, komandite, me përgjegjësi të kufizuara dhe të thjeshta

	21
	Aplikim për hapjen e procedurës së likuidimit për shoqëritë e bashkëpunimit bujqësor

	22
	Aplikim për hapjen e procedurës së likuidimit të degëve ose zyrave të përfaqësimit të shoqërive të huaja

	23
	Aplikim për çregjistrimin e personit fizik 

	24
	Aplikim për çregjistrimin e personit juridik 

	25
	Certifikatë çregjistrimi 

	26
	Aplikim për shndërrimin e shoqërisë së bashkëpunimit reciprok në shoqëri bashkëpunimi bujqësor

	27
	Aplikim për miratimin e shndërrimit

	28
	Kërkesë për korrigjimin e gabimeve

	29
	Kërkesë për rezervim emri

	30
	Kërkesë për plotësimin e ekstraktit historik

	31
	Aplikim për njoftimin e projektbashkimit me përthithje nga një shoqëri ekzistuese (bashkim i thjeshtë)

	32
	Aplikim për njoftimin e projektbashkimit me përthithje me krijimin e një shoqërie të re

	33
	Aplikim për miratimin e bashkimit me përthithje me krijimin e një shoqërie të re

	34
	Aplikim për miratimin e bashkimit me përthithje, nga një shoqëri ekzistuese (bashkim i thjeshtë)

	35
	Aplikim për miratimin e ndarjes (ndarje në favor të shoqërive ekzistuese), faza 2

	36
	Aplikim për miratimin e ndarjes (ndarje në favor të shoqërive të themeluara rishtazi), faza 2

	37
	Aplikim për njoftimin e projektndarjes (ndarje në favor të shoqërive të themeluara rishtazi), faza 1

	38
	Aplikim për njoftimin e projektndarjes (ndarje në favor të shoqërive ekzistuese), faza 1

	39
	Aplikim për thirrje të aksionarëve/ortakëve për miratimin e shndërrimit (shpallja 1)

	40
	Aplikim për thirrje të aksionarëve/ortakëve për miratimin e shndërrimit (shpallja 2)

	41
	Kërkesë për aktivizim aktiviteti

	42
	Aplikim për pezullimin e aktivitetit

	43
	Aplikim për transferimin e emrit te rezervuar

	44
	Veprimet përgatitore për bashkimin ndërkufitar

	45
	Miratim nga asambleja për bashkimin ndërkufitar 

	46
	Lëshimi i dublikatës së certifikatës

	47
	Ankim administrativ

	48
	Aplikim për shtyrje afati

	49
	Aplikim për ndryshim leje/licence

	50
	Aplikim për rishikim kushtesh (të lejes mjedisore)

	51
	Aplikim për transferim të lejes

	52
	Riprintim titulli








